Lolland-Falsters Stifts-Tidende, 1843-05-15
Jndenlandske Efterretninger. Uagtet der er forløbet over en Trediedeel af indeværende Aar, mærkes der endnu intet Spor til Budgettet, ikke engang saa meget som at den Berlingske har bebudet, at det snart vil komme, hvilket dog altid var noget, selv om det, som sædvanligt, ikke gik i Opfyldelse. Budgettet for 1841, der skulde være udkommet senest i December Maaned 1840, udkom først den 1ste Juni 1841, altsaa 5 Maaneder inde i det Aar, for hvilket det skulde gielde. Budgettet for 1842 udkom den 1ste Mai 1842, altsaa 4 Maaneder inde i det Aar, for hvilket det gjaldt, og var ledsaget af en skarp Paamindelse til vedkommende Embedsmænd om at have det færdigt i rette Tid, det vil sige inden det Aars Begyndelse over hvis Jndtægter og Udgifter det indeholder en Beregning. Nu skrive vi den 9de Mai 1843 og endnu har man ikke hørt det ringeste til Budgettets Publication, og det synes derfor, at den kgl. Befaling i Resept. af 26 Marts 1842. netop har virket i modsat Retning af dens Jndhold idet der iaar gaaer længere Tid hen, inden det offentliggjøres, end der medgik forrige Aar. Grunden til denne Forsinkelse er ikke let at forklare, endskjøndt det dog er indlysende, at der maa være nogen Grund. Men det er ikke alene Budgettet for 1843, Folket imødeseer. Ogsaa Finantsregnskaberne for Aaret 1841 ere endnu ikke offentliggjorte, uanseet at det i Rescriptet af 11te April 1841 yttres som Kongens bestemte Villie, at de skulde offentliggjøres senest henimod Slutningen af det paafølgende Aar, og der er saaledes vel forløbet omtrent et halvt Aar efter den Tid, de skulde være udgivne i Trykken, uden at man endnu har mærket noget Spor til samme. Det er ret characteristisk, at de conservative Blade bestandigt raabe paa, at den stedfindende Publicationsmaade opfylder alle billige Fordringer, og saaledes ere meget tilfredse med, at vi endnu ikke have hørt et eneste Ord om, hvorledes vore egne Finantsregnskaber for 1841 ere faldne ud, medens de selv for lang Tid siden have ikke blot meddeelt flere andre Staters Finantsregnskaber for Aaret 1842, men endogsaa omtalt Udfaldet af fremmede Staters Regnskab for 1ste Qvartal af Aaret 1843. Vi tvivle ikke om, at Collegialtidenden vil indeholde de fornødne Oplysninger om denne Forsinkelse i Henseende til at efterkomme Kongens bestemte Villie, thi det er utænkeligt andet end, at Kongen maa have afæsket Finantsministeren en fuldstændig og tilstrækkelig motiveret Jndberetning om de Hindringer, som have stillet sig i Veien for at efterkomme de nævnte befalinger, og det staaer ogsaa til at vente, at denne Jndberetning har været aldeles fyldestgiørende, i det mindste saa at den fjerner al Formodning om at Finants-Embedsmændene skulde have gjort sig skyldige i nogen Forsømmelse af deres Pligters tro og nidkjære Opfyldelse. At det Rescript, ifølge hvilket Budgettet for 1843 bliver offentliggjort, nu igjen skulde indeholde en Paamindelse om at lade Budgettet for 1844 komme ud i rette Tid og om at publicere Finantsregnskaberne i det mindste i det paafølgende Aar, kunne vi ikke antage, ihvorvel der kunde være megen Anledning dertil; thi det maa nu være blevet indlysende, at der maa tages andre og kraftigere Forholdsregler for at bringe Kongens Villie til Udførelse end at lade en saadan Paamindelse indflyde i et Rescript, med hvormegen Bestemthed, og Skarphed den end bliver fremsat, ligesom det ogsaa vilde forekomme besynderligt at lade den blive til en staaende Form, naar man havde den Erfaring for sig, at den - i det mindste at dømme, fra Folkets Standpunkt - havde udrettet mindre (Kbhpst.) end Jntet.